CELEX: 31989D0532
Language: el
Date: 1989-09-25 00:00:00
Title: Απόφαση του Συμβουλίου της 25ης Σεπτεμβρίου 1989 για την τροποποίηση της έβδομης απόφασης 85/355/ΕΟΚ για την ισοδυναμία των καλλιεργητικών ελέγχων των σποροπαραγωγικών καλλιεργειών που διενεργούνται στις τρίτες χώρες καθώς και της έβδομης απόφασης 85/356/ΕΟΚ για την ισοδυναμία των σπόρων που παράγονται σε τρίτες χώρες

Avis juridique important

|

31989D0532

Απόφαση του Συμβουλίου της 25ης Σεπτεμβρίου 1989 για την τροποποίηση της έβδομης απόφασης 85/355/ΕΟΚ για την ισοδυναμία των καλλιεργητικών ελέγχων των σποροπαραγωγικών καλλιεργειών που διενεργούνται στις τρίτες χώρες καθώς και της έβδομης απόφασης 85/356/ΕΟΚ για την ισοδυναμία των σπόρων που παράγονται σε τρίτες χώρες  

Επίσημη Εφημερίδα αριθ. L 279 της 28/09/1989 σ. 0034 - 0034

***** ΑΠΟΦΑΣΗ ΤΟΥ ΣΥΜΒΟΥΛΙΟΥ  της 25ης Σεπτεμβρίου 1989  για την τροποποίηση της έβδομης απόφασης 85/355/ΕΟΚ για την ισοδυναμία των καλλιεργητικών ελέγχων των σποροπαραγωγικών καλλιεργειών που διενεργούνται στις τρίτες χώρες καθώς και της έβδομης απόφασης 85/356/ΕΟΚ για την ισοδυναμία των σπόρων που παράγονται σε τρίτες χώρες  (89/532/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 66/401/ΕΟΚ του Συμβουλίου της 14ης Ιουνίου 1966 περί εμπορίας σπόρων προς σπορά κτηνοτροφικών φυτών (1), όπως τροποποιήθηκε τελευταία από την οδηγία 89/100/ΕΟΚ της Επιτροπής (2), και ιδίως το άρθρο 16 παράγραφος 1 στοιχεία α) και β),  την οδηγία 69/208/ΕΟΚ του Συμβουλίου της 30ής Ιουνίου 1969 περί εμπορίας σπόρων προς σπορά ελαιούχων και κλωστικών φυτών (3), όπως τροποποιήθηκε τελευταία από την οδηγία 88/380/ΕΟΚ (4), και ιδίως το άρθρο 15 παράγραφος 1 στοιχεία α) και β),  την πρόταση της Επιτροπής,  Εκτιμώντας:  ότι, με την έβδομη απόφαση 85/355/ΕΟΚ (5), όπως τροποποιήθηκε τελευταία από την απόφαση 89/368/ΕΟΚ (6), το Συμβούλιο διαπίστωσε ότι οι καλλιεργητικοί έλεγχοι που διενεργούνται σε ορισμένες τρίτες χώρες για σποροπαραγωγικές καλλιέργειες ορισμένων ειδών πληρούν τους όρους που αναφέρονται στις οδηγίες 66/401/ΕΟΚ και 69/208/ΕΟΚ·  ότι, με την έβδομη απόφαση 85/356/ΕΟΚ (7), όπως τροποποιήθηκε τελευταία από την απόφαση 89/368/ΕΟΚ, το Συμβούλιο διαπίστωσε ότι οι σπόροι ορισμένων ειδών που παράγονται σε ορισμένες τρίτες χώρες είναι ισοδύναμοι προς τις αντίστοιχες κατηγορίες σπόρων που συγκομίζονται στην Κοινότητα·  ότι, όσον αφορά τις περισσότερες τρίτες χώρες, η ισχύς των αποφάσεων 85/355/ΕΟΚ και 85/356/ΕΟΚ λήγει στις 30 Ιουνίου 1990·  ότι, ωστόσο, στην περίπτωση της Αυστραλίας και της Νορβηγίας, είχαν ζητηθεί συμπληρωματικές λεπτομερείς πληροφορίες και ότι η ισχύς της ισοδυναμίας που είχε χορηγηθεί στις εν λόγω χώρες είχε περιοριστεί στην περίοδο που κρίθηκε αναγκαία για την προσκόμιση και την αξιολόγηση αυτών των πληροφοριών· ότι η περίοδος αυτή έληξε στις 30 Ιουνίου 1989·  ότι, ως προς την Αυστραλία, η παροχή και η αξιολόγηση των εν λόγω πληροφοριών βρίσκεται σε εξέλιξη, αλλά χρειάζεται περαιτέρω χρόνος για την ολοκλήρωσή τους· ότι, ως προς τη Νορβηγία, προσκομίστηκαν οι ζητούμενες πληροφορίες και η αξιολόγησή τους έχει ήδη ολοκληρωθεί·  ότι είναι, συνεπώς, σκόπιμο, στην περίπτωση των δύο αυτών χωρών, να παραταθεί η χορηγηθείσα ισοδυναμία μέχρι την ημερομηνία κατά την οποία παύουν να ισχύουν οι αποφάσεις 85/355/ΕΟΚ και 85/356/ΕΟΚ όσον αφορά τις περισσότερες τρίτες χώρες,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Το άρθρο 3 της απόφασης 85/355/ΕΟΚ αντικαθίσταται από το ακόλουθο κείμενο:  «Άρθρο 3  Η παρούσα απόφαση εφαρμόζεται από την 1η Ιουλίου 1985 μέχρι τις 30 Ιουνίου 1990.»  Άρθρο 2  Το άρθρο 5 της απόφασης 85/356/ΕΟΚ αντικαθίσταται από το ακόλουθο κείμενο:  «Άρθρο 5  Η παρούσα απόφαση εφαρμόζεται από την 1η Ιουλίου 1985 μέχρι τις 30 Ιουνίου 1990.»  Άρθρο 3  Η παρούσα απόφαση απευθύνεται στα κράτη μέλη.  Βρυξέλλες, 25 Σεπτεμβρίου 1989.  Για το Συμβούλιο  Ο Πρόεδρος  H. NALLET  (1) ΕΕ αριθ. 125 της 11. 7. 1966, σ. 2298/66.  (2) ΕΕ αριθ. L 38 της 10. 2. 1989, σ. 36.  (3) ΕΕ αριθ. L 169 της 10. 7. 1969, σ. 3.  (4) ΕΕ αριθ. L 187 της 16. 7. 1988, σ. 31.  (5) ΕΕ αριθ. L 195 της 26. 7. 1985, σ. 1.  (6) ΕΕ αριθ. L 163 της 14. 6. 1989, σ. 30.  (7) ΕΕ αριθ. L 195 της 26. 7. 1985, σ. 20.